ai4bharat/Pralekha huggingface dataset:
وزیراعظم کا دفتر
وزیراعظم نے لوک مانیہ تلک کو ان کے یوم پیدائش پرخراج عقیدت پیش کیا
نئی دہلی23؍جولائی:وزیراعظم ، جناب نریندرمودی نے عظیم شخصیت لوک مانیہ تلک کو ان کے یوم پیدائش پرخراج عقیدت پیش کیاہے ۔
کئی ٹویٹس میں وزیراعظم نے کہا‘‘میں لوک مانیہ تلک کے یوم ولادت کے موقع پر ان کو سلام پیش کرتاہوں ۔ آج جب کہ ہندوستان کے 130کروڑباشندوں نے ایک ایسا آتم نربھربھارت تعمیرکرنے کا بیڑا اٹھایاہے جو معاشی اعتبارسے خوشحال اورسماجی طورپر ترقی پسندہو، توان کے خیالات اوراصولوں کی معنویت موجودہ حالات میں پہلے سے کہیں زیادہ بڑھ گئی ہے ۔
لوک مانیہ تلک ہندوستانی اقدار اوراصولوں پرکامل یقین رکھتے تھے ۔تعلیم اورخواتین کو بااختیاربنانے جیسے موضوعات پر ان کے خیالات آج بھی بہت سے لوگوں کے لئے مشعل راہ ہیں۔وہ ایک ادارہ ساز شخصیت تھے ، انھوں نے بہت سے اعلیٰ معیاری اداروں کو پروان چڑھایا، جنھوں نے برسوں سے نمایاں خدمات انجام دی ہیں ۔
کابینہ
مرکزی کابینہ نے ریڈیو اور ٹیلی ویژن نشریات کے میدان میں ہندوستان اور غیر ملکی نشرکاروں کے درمیان طے پانے والی مفاہمتی عرضداشت کی منظوری دے دی
وزیر اعظم جناب نریندر مودی کی صدارت میں ہونےوالے مرکزی کابینہ کے اجلاس میں ریڈیو اور ٹیلی ویژن نشریات کے میدان میں حکومت ہند اور غیر ملکی نشر کاروں کے درمیان طے پانے والی مفاہمتی عرضداشت کو استقدامی منظوری دے دی گئی۔
فوائد
غیر ملکی نشرکاروں کے ساتھ طے پانے والی اس مفاہمتی عرضداشت سے درج ذیل امور میں مدد ملے گی۔
I نئے خوابوں اورامکانات میں عوامی نشرکاروں کو معاونت حاصل ہوگی۔
II نئی ٹکنالوجی اور سخت مقابلوں کے مطالبے کے تدارک کے لئے نئی حکمت عملی وضع کی جاسکے گی۔
III میڈیا کو متعدل بنایا جاسکے گا۔
IV میڈیا کی عالم کاری میں معاونت حاصل ہوگی۔
زبردست اثرات
باہمی تبادلے کے ذریعہ حاصل کئے جانے والے پروگرام کی نشر کاری اور پروگرام کی مشترکہ تیاری سے معیار اور دوردرشن اور آل انڈیا ریڈیو کے ناظرین؍سامعین میں شمولیت پیدا ہوسکے گی۔تکنیکی معلومات کے باہمی تبادلے ، تجربے اور افرادی تربیت سے عوامی نشرکاروں کو نشریات کے میدان میں پیش آنے والے چیلنجوں کا مقابلہ کرنے میں مدد ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش۔ع ر
U-4507
(
امور داخلہ کی وزارت
مردم شماری 2021
مردم شماری 2021 کے انعقاد کے لیے حکومت کے ارادے کو گزٹ آف انڈیا میں 28 مارچ 2019کو مطلع کیا گیا تھا۔ کوویڈ-19 وبا پھیلنے کی وجہ سے مردم شماری 2021 اور متعلقہ فیلڈ سرگرمیاں ملتوی کردی گئی تھیں۔ آئندہ مردم شماری پہلی ڈیجیٹل مردم شماری ہوگی۔ ڈیٹا اکٹھا کرنے کے لیے موبائل ایپس اور مردم شماری سے متعلق مختلف سرگرمیوں کے انتظام اور نگرانی کے لیے مردم شماری پورٹل تیار کیا گیا ہے۔
مردم شماری میں جن ذاتوں اور قبائل کو آئین  کے حکم نامے 1950 اور آئین  حکم نامے 1950 کے مطابق درج فہرست ذاتوں اور درج فہرست قبائل کے طور پر خصوصی طور پر مطلع کیا جاتا ہے، ان کی گنتی کی جاتی ہے۔ بہار، مہاراشٹر اور اڈیشہ کی ریاستی حکومتوں نے آئندہ مردم شماری میں ذات پات کی تفصیلات جمع کرنے کی درخواست کی ہے۔ حکومت ہند نے آزادی کے بعد سے مردم شماری میں ایس سی اور ایس ٹی کے علاوہ ذات پات کے لحاظ سے آبادی کی گنتی نہیں کی ہے۔
یہ معلومات وزیر مملکت برائے داخلہ جناب نتیانند رائے نے آج لوک سبھا میں ایک سوال کے تحریری جواب میں دی۔
وزیراعظم کا دفتر
وزیراعظم نے چھترپتی شیواجی مہاراج کوان کے یوم پیدائش پر سلام عقیدت پیش کیا
نئی دلّی ،19 فروری، 2022/
وزیراعظم جناب نریندر مودی نے چھترپتی شیواجی مہاراج کو ان کے یوم پیدائش پر خراج عقیدت پیش کیا۔ وزیراعظم نے کہا کہ ان کی عظیم قیادت اور سماجی فلاح و بہبود کے لئے ان کی کوششیں نسلوں سے لوگوں کو ترغیب دیتی رہی ہیں۔
اپنے ایک ٹوئیٹ میں وزیراعظم نے کہا:
’’میں چھترپتی شیواجی مہاراج کو ان کے یوم پیدائش پر سلام عقیدت پیش کرتا ہوں۔ ان کی عظیم قیادت اور سماجی فلاح و بہبود کے لئے ان کی کوششیں، نسلوں سے لوگوں کو ترغیب دیتی رہی ہیں۔ حق اور انصاف کی قدروں کے لئے وہہمیشہ ثابت قدم رہے اور کوئی سمجھوتہ نہیں کیا۔ ہم ان کے ویژن کو پورا کرنے کے لئے پرعزم ہیں۔‘‘
الیکٹرانکس اور اطلاعات تکنالوجی کی وزارت
ڈیجیٹل اکانومی ورکنگ گروپ  کی اولین میٹنگ دوسرے دن بھی جاری رہی
ڈیجیٹل پبلک انفراسٹرکچر  اور ڈیجیٹل اکانومی میں سائبر سیکورٹی پر ترجیحی شعبوں سے متعلق غور و خوض
ڈی پی آئی کے مؤثر نفاذ کے ساتھ ہندوستان نے 40 سال کی ترقی کو آگے بڑھایا اور 7 برسوں میں وہ ترقی کی جو 47 سالوں میں حاصل ہوسکتی تھی۔ کوئی بھی ملک پہلے سے تیار شدہ ڈی پی آئیز کا استعمال کر سکتا ہے اور اس میں بالائی جدت طرازی سے کام لے سکتا ہے: جناب امیتابھ کانت، جی 20 کے شیرپا
ڈیجیٹل تبدیلی اور ڈیجیٹل معیشت کے لیے ڈیجیٹل پبلک انفراسٹرکچر اور سائبر سیکیورٹی کو اہمیت حاصل ہے: الیکٹرانکس اور اطلاعات کی وزارت کے سکریٹری اور ڈی ای ڈبلیو جی کے سربراہ جناب الکیش کمار شرما
سربراہ نے زلزلے کے متاثرین سے اظہار تعزیت بھی کیا اور کہا کہ ہندوستان اس بحران میں مکمل یکجہتی سے ترکیہ کے ساتھ ہے
جی 20 کے رکن ممالک اور 8 مہمان ممالک نے تبادلہِ خیال میں حصہ لیا
بین الاقوامی تنظیموں یعنی آئی ٹی یو، یو این ڈی پی، او ای سی ڈی، یونیسکو اور ورلڈ بینک نے بھی نالج پارٹنرز کے طور پر حصہ لیا
ڈیجیٹل اکانومی ورکنگ گروپ  کی اولین میٹنگ اپنے دوسرے دن بھی آب و تاب کے ساتھ جاری رہی جس میں جی 20 کےممبران، نالج پارٹنرز اور 8 مہمان ممالک کی سر گرم شرکت کی۔ غور و خوض کا مرکز ڈی ای ڈبلیو جی گروپ کے دو اہم ترجیحی شعبے تھے: ڈیجیٹل پبلک انفراسٹرکچر  اور ڈیجیٹل اکانومی میں سائبر سیکیورٹی۔
مصروفیات کا آغازالیکٹرانکس اور اطلاعات کی وزارت کے جوائنٹ سکریٹری اور شریک چیئرمین جناب سشیل پال کے استقبالیہ کلمات سے ہوا۔ اس کے بعد الیکٹرانکس اور اطلاعات کی وزارت کے سکریٹری جناب الکیش کمار شرمااور ڈی ایا ڈبلیو جی کے سربراہ نے افتتاحی کلمات ادا کئے اور آج کے مباحث کے سیاق و سباق طے کئے۔
انہوں نے اس بات پر زور دیا کہ اس بات کو یقینی بنانا مقصد ہے کہ ٹیکنالوجی کے فوائد ہر کسی کے لیے دستیاب ہوں۔ ڈیجیٹل پبلک انفراسٹرکچر ڈیجیٹل تبدیلی کے لیے اہم ہے۔
انہوں نے یہ بھی کہا کہ ڈیجیٹل اکانومی کی صلاحیت اور سائبر سیکیورٹی سب سے اہم ہے اور ڈیجیٹل ہنر غیر متناسب فرق کو ختم کرنے اور مستقبل کے لیے افرادی قوت تیار کرنے کے لیے اہم ہے۔
تکون کے ممبران انڈونیشیا اور برازیل نے بھی اجتماع سے خطاب کیا اور ہندوستان کے جی 20 ایجنڈے کے لیے اپنی حمایت کا اظہار کیا۔
کلیدی خطبہ ہندوستان کے جی 20 شیرپا جناب امیتابھ کانت نے پیش کیا۔ انہوں نے ہمہ جہتی، سماجی خدمات کی فراہمی، ڈیجیٹل اسپیس میں اجارہ داری کو روکنے اور سیکورٹی، رازداری اور حکمرانی کے حوالے سے ڈی پی آئی کی کامیابیوں کے بارے میں مفصل گفتگو کی۔ اور ہندوستانی ڈی پی آئیز کے مکمل ضروریات کا اشتراک کیا یعنی آدھار، موسِپ، کووِن، ڈیجی لاکر، اُمنھگ، ڈیپا، او این ڈی سی، یولِپ وغیرہ۔ ڈی پی آئی کے مؤثر نفاذ کے ساتھ ہندوستان نے ترقی اور پیش رفت کے 40 برسوں کی چھلانگ لگائی ہے جس میں 47 برس لگ سکتے تھے۔ کوئی بھی ملک پہلے سے تیار شدہ ڈی پی آئیز کا استعمال کر سکتا ہے اور اس میں بالائی جدت طرازی کر سکتا ہے۔
دن بھر، جی 20 کے ممبران، کلیدی علمی شراکت داران اور مہمان ممالک کی طرف سے بصیرت انگیز پیشکشیں اور مداخلتیں ہوئیں۔ مندوبین نے ترکیہ میں زلزلے کے متاثرین کے لیے اظہار تعزیت بھی کی۔
آج کے اختتامی کلمات شریک سربراہ جناب سشیل پال نے ادا کئے۔
بھارتی چناؤ کمیشن
میگھالیہ، ناگالینڈ اور تریپورہ کی قانون ساز اسمبلیوں کے لیے 2023 کا عام انتخاب
الیکشن کمیشن نے میگھالیہ، ناگالینڈ اور تریپورہ کی قانون ساز اسمبلیوں کے لیے عام انتخابات کی تاریخیں طے کر دی ہیں۔ کمیشن نے یہ فیصلہ ان ریاستوں کے موسمیاتی حالات، اکیڈمک کیلنڈر، بورڈ کے امتحانات، بڑے تہوار، ان ریاستوں میں قانون اور نظم و نسق کی موجودہ حالت، مرکزی مسلح پولیس دستوں کی دستیابی، مسلح دستوں کی آمد و رفت، نقل و حمل اور وقت پر تعیناتی کے لیے ضروری وقت جیسے تمام پہلوؤں اور دیگر متعلقہ زمینی حالات کا جائزہ لینے کے بعد کیا ہے۔
کمیشن نے، تمام متعلقہ پہلوؤں کو مدنظر رکھنے کے بعد میگھالیہ، ناگالینڈ اور تریپورہ کی ریاستوں کے عزت مآب گورنروں کو یہ تجویز دینے کا فیصلہ کیا ہے کہ وہ عوامی نمائندگی کے قانون، 1951 کے متعلقہ التزامات کے تحت عام انتخاب کے لیے نوٹیفکیشن جاری کریں۔
تریپورہ کی قانون ساز اسمبلی کے عام انتخاب کا شیڈول
|
|
انتخاب سے متعلق ایونٹس
|
|
تریپورہ

|
|
گزٹ نوٹیفکیشن جاری کرنے کی تاریخ
|
|
21 جنوری، 2023

|
|
پرچہ نامزدگی بھرنے کی آخری تاریخ
|
|
30 جنوری، 2023

|
|
پرچہ نامزدگی کو چھانٹنے کی تاریخ
|
|
31 جنوری، 2023

|
|
امیدوار کے ذریعے نام واپس لینے کی آخری تاریخ
|
|
2 فروری، 2023

|
|
ووٹ ڈالنے کی تاریخ
|
|
16 فروری، 2023

|
|
ووٹوں کی گنتی کی تاریخ
|
|
2 مارچ، 2023

|
|
وہ تاریخ جس سے پہلے انتخاب ختم ہو جانا چاہیے
|
|
4 مارچ، 2023

میگھالیہ اور ناگالینڈ کی قانون ساز اسمبلیوں کے عام انتخاب کا شیڈول
|
|
انتخاب سے متعلق ایونٹس
|
|
میگھالیہ اور ناگالینڈ

|
|
گزٹ نوٹیفکیشن جاری کرنے کی تاریخ
|
|
31 جنوری، 2023

|
|
پرچہ نامزدگی بھرنے کی آخری تاریخ
|
|
7 فروری، 2023

|
|
پرچہ نامزدگی کو چھانٹنے کی تاریخ
|
|
8 فروری، 2023

|
|
امیدوار کے ذریعے نام واپس لینے کی آخری تاریخ
|
|
10 فروری، 2023

|
|
ووٹ ڈالنے کی تاریخ
|
|
27 فروری، 2023

|
|
ووٹوں کی گنتی کی تاریخ
|
|
2 مارچ، 2023

|
|
وہ تاریخ جس سے پہلے انتخاب ختم ہو جانا چاہیے
|
|
4 مارچ، 2023
خواتین اور بچوں کی ترقیات کی وزارت
غریبی اور انسانی ترقی کی کوشش کے بارے میں آکسفورڈ کی رپورٹ
نئی دہلی، 7 فروری آکسفورڈ کی غریبی اور انسانی ترقی کی کوشش کے بارے میں رپورٹ سے متعلق اطلاع عوام کے ملاحظہ کے لئے . پر موجود ہے ۔ رپورٹ میں کہا گیا ہے کہ بھارت میں 2006 کے مقابلے میں 2016 میں غریبی میں 271 ملین کم لوگ موجود تھے۔ جس کا مطلب یہ ہے کہ یہاں اس معاملے میں بہتری آئی ہے۔ رپورٹ میں کہا گیا ہے کہ تبدیلی کے سلسلہ میں جن کا تجزیہ کیا گیا ، دس ملکوں کو منتخب کیا گیا تھا۔ جن میں بھارت اور کمبوڈیا نے اپنے ملٹی ڈائمینشنل پاورٹی اینڈیکس  میں کمی کی ہے۔ جس کا مطلب یہ ہے کہ انہوں نے اپنے غریب ترین ملکوں کو پیچھا نہیں چھوڑا ہے۔
بھارت سرکار بھارت میں غریبی کے خاتمے کے مسئلہ کو اولین ترجیح دیتی ہے۔ خواتین اور بچوں کی ترقی سے متعلق وزارت نے کم غذائیت کے مسئلے کو اعلی ترجیح دی ہے اور وہ کم غذائیت کو ختم کرنے کے لئے سنجیدہ کوششیں کررہی ہے۔ اس سلسلہ میں بہت سی اسکیمیں براہ راست اور بالواسطہ طور پر خواتین میں اور بچوں میں کم غذایت کے مسئلے کو حل کرنے کے لئے عمل میں لائی جارہی ہیں۔ مثلاً آنگن واڑی سروسیز ، اسکیم فار ایڈولسینٹ گرلز  اور پردھان منتری مترو وندھنا یوجنا  یہ اسکیمیں بچوں کی ترقی کی مربوط خدمات  کی مجموعی اسکیم کے تحت چلائی جارہی ہیں۔ یہ اسکیمیں سب کے لئے ہیں اور تمام مجاز افراد ان سے فائدہ اٹھا سکتے ہیں۔ اس کے علاوہ حکومت نے پوشن ابھیان 18 دسمبر 2017 کو شروع کیا جس کا آغاز 2017 سے مانا جارہا ہے۔ پوشن ابھیان کے مقاصد میں 6 سال تک کی عمر کے بچوں ،نابالغ ، ، لڑکیوں ، حاملہ خواتین اور دودھ پلانے والی بچوں کو تغذیہ بخش غذا فراہم کرنے میں بہتری کے مقاصد شامل ہیں اور یہ کام نشانہ مقرر کرکے پابند وقت پروگرام کے تحت ہونا چاہئے۔
خواتین اوربچوں کی فلاح و بہبود کی وزیر محترمہ اسمرتی زوبن ایرانی نے آج لوک سبھا میں ایک سوال کے تحریری جواب میں یہ اطلاع فراہم کی۔
۔۔۔۔۔۔۔۔۔۔۔
م ن۔ ج۔ ج۔
U- 638
(Visitor Counter : 71
بھارتی چناؤ کمیشن
عام انتخابات ۔2019 کےجدول کااعلان
نئی دہلی ،11مارچ : بھارت کے انتخابی کمیشن نے لوک سبھا انتخابات ۔2019 کے جدول کا اعلان کردیاہے، اس کے ساتھ ہی کمیشن نے آندھراپردیش ، اروناچل پردیش ، اڈیشہ اورسکم کی ریاستی اسمبلیوں کے انتخابات کے جدول کا بھی اعلان کردیاہے ۔
۔۔۔۔۔۔۔۔۔۔۔۔۔۔۔۔
۔م ن ۔س ش۔ ع آ) (
U-1531
(Visitor Counter : 62
وزیراعظم کا دفتر
وزیر اعظم نے منی کنٹرول کے ساتھ ایک خصوصی انٹرویومیں بھارت کی جی -20کی صدارت سے متعلق مختلف النوع امورکے بارے میں اپنے خیالات کا اظہارکیا
انھوں نے بھارت کے عالمی کرداراور جغرافیائی سیاست کے چیلنجوں نیزمعتبرعالمی اداروں کی اہمیت کے بارے میں اپنا ویژن بھی ساجھا کیا
وزیراعظم جناب نریندرمودی نے منی کنٹرول کے ساتھ ایک خصوصی انٹرویومیں بھارت کی جی -20کی صدارت سے متعلق مختلف النوع امورکے بارے میں اپنے خیالات ونظریات کا اظہارکیا۔
جناب مودی نے منی کنٹرول کے ساتھ بات چیت کے دوران بھارت کے عالمی کرداراور جغرافیائی سیاست کے چیلنجوں نیزمعتبرعالمی اداروں کی اہمیت کے بارے میں اپنا ویژن بھی ساجھا کیا ۔
وزیراعظم کے انٹرویوکے بارے میں منی کنٹرول کی ایکس پوسٹ پررد عمل ظاہرکرتے ہوئے ، جناب مودی نے ایک ایکس پوسٹ میں کہا :
’’ @moneycontrolcom کے ساتھ اس انٹرویو میں بھارت کی جی 20کی صدارت ، عالمی خیروعافیت کے لئے بھارت کے ویژن ، ترقی کے حصول کے لئے ہمارے ذریعہ اٹھائے گئے مستحکم اقدامات سے متعلق مختلف النوع امورپراپنے خیالات ساجھا کئے ۔
’’https://www.moneycontrol.com/news/pm-narendra-modi-interview/
وزیراعظم کا دفتر
وزیر اعظم نے کہا ہے کہ ہندوستان کی برآمدات تیزی سے بڑھ رہی ہیں، عالمی ریٹنگ ایجنسیاں ہندوستان کی صلاحیت کو تسلیم کر رہی ہیں
ہندوستانی نوجوانوں نے ملک کو دنیا کے اسٹارٹ اپ ماحولیاتی نظاموں میں سرفہرست تین میں پہنچا دیا ہے: لال قلعہ کی فصیل سے وزیر اعظم
وزیر اعظم جناب نریندر مودی نے آج 77ویں یوم آزادی کے موقع پر لال قلعہ کی فصیل سے خطاب کرتے ہوئے کہا کہ ہندوستان کی برآمدات تیزی سے بڑھ رہی ہیں اور دنیا کہہ رہی ہے کہ ہندوستان اب نہیں رکے گا۔ انہوں نے کہا کہ عالمی ریٹنگ ایجنسیاں ہندوستان کی تعریف کر رہی ہیں اور کورونا کے بعد کے نئے ورلڈ آرڈر میں ہندوستانیوں کی قابلیت کو تسلیم کیا جا رہا ہے۔ انہوں نے کہا کہ ایک ایسے وقت میں جب عالمی سپلائی چین میں خلل پڑا تھا، ہم نے دنیا کو دکھایا کہ انسانی ضروریات پر توجہ دے کر ہی حل تلاش کیے جا سکتے ہیں۔ وزیر اعظم نے کہا کہ آج ہندوستان گلوبل ساؤتھ کی آواز بن گیا ہے اور ہندوستانی معیشت اب عالمی سپلائی چین کا حصہ ہے، جو اسے استحکام فراہم کرتی ہے۔
اسٹارٹ اپس پر بات کرتے ہوئے وزیر اعظم نے کہا کہ ہندوستان کے نوجوانوں نے ملک کو دنیا کے ٹاپ تھری اسٹارٹ اپ ماحولیاتی نظام میں جگہ دلا دی ہے۔ انہوں نے مزید کہا کہ دنیا کے نوجوان اس ترقی پر حیران ہیں، ہندوستان کے نوجوانوں کی صلاحیت کو دیکھ کر حیران ہیں۔ آج کی دنیا ٹکنالوجی سے چلنے والی ہے اور ہندوستان کے پاس ٹکنالوجی میں جو ٹیلنٹ ہے اس کو دیکھتے ہوئے دنیا میں ہمارا ایک اہم رول ہوگا۔ وزیر اعظم نے یہ بھی کہا کہ سب سے ترقی یافتہ ممالک کے عالمی رہنماؤں نے ڈیجیٹل انڈیا کی کامیابی کو تسلیم کیا ہے اور وہ ان اقدامات کے بارے میں مزید جاننا چاہتے ہیں۔
خواتین اور بچوں کی ترقیات کی وزارت
خواتین اور بچوں کی ترقی کی وزیر نے آل انڈیا انسٹی ٹیوٹ آف آیوروید میں نیوٹری گارڈن کا افتتاح کیا
آیوروید میں ملک کی تغذیہ کی ضرورت کو پورا کرنے کی صلاحیت ہے: اسمرتی زوبین ایران
نئی دہلی، یکم ستمبر 2021، پورے مہینے چلنے والے پوشن ماہ 2021 کے تحت پروگراموں کا آغاز کرتے ہوئے خواتین اور بچوں کی ترقی کی وزیر اسمرتی زوبین ایران نے کہا کہ اس وقت ضرورت یہ معلومات فراہم کرانے کی ہے کہ ملک کی تغذیہ کی ضرورت کو پورا کرنے کے لئے آیوروید کی قدیم دانشمندی کو کس طرح موثر طریقے سے استعمال کیا جاسکتا ہے۔ محترمہ اسمرتی ایرانی نے آج پوشن ماہ 2021 کے آغاز کے موقع پر آل انڈیا انسٹی ٹیوٹ آف آیوروید  میں نیوٹری گارڈن کا افتتاح کیا ۔ آیوش اور خواتین و بچوں کی ترقی کے وزیر مملکت ڈاکٹر منج پارا مہندر بھائی، بھی اس موقع پر موجود تھے۔ دونوں وزرا نے اس موقع پر شگرو  اور آملہ کے پودے بھی لگائے۔آیوش کی وزات کی ہدایت کے تحت آل انڈیا انسٹی آٹیوٹ آف آیوروید نئی دہلی نے پوشن ماہ 2021 کی تقریبات کا آغاز کیا۔
خواتین اور بچوں کی ترقی کی وزیر نے اپنے خطاب میں آئی سی ایم آر کے تعاون سے انیمیا کے مرض میں کمی لانے کے لئے آیوش کی وزارت کی کوششوں کی ستائش کی۔انہوں نے سائنسی ڈاٹا کی اشاعت کے ساتھ آنے کی ضرورت پر زور دیا تاکہ دنیا آیوروید کے تعاون کا اعتراف سکے۔ تغذیئے کے سلسلے میں کلی بہبود کے لئے دو اہم معاملات کارفرما ہیں یعنی سستا ہونااور آسانی سے دستیاب ہونا۔ اسی سلسلے میں آیوروید بہت فائدے مند ثابت ہوسکتا ہے۔ انہوں نے خواتین اور بچوں کی وزارت کے ذریعہ صحت مند بچوں کے لئے آیوش کیلنڈر اور کھانا بنانے کے قدیم طریقوں کو مقبول بنائے جانے پر بھی غور کیا۔
ڈاکٹر منج پارا مہندر بھائی نے چند آیورویدک جڑی بوٹیوں مثلاً شگرو، شتاوری، اشو گندھا، آملہ، تلسی، ہلدی کی غذائی اور ادویاتی اہمیت پر روشنی ڈالی اور ماں اور بچے کی کلی صحت مندی کے لئے آیوروید کے غذائی طریقہ کار کی اہمیت پر زور دیا۔
خواتین اور بچوں کی ترقی کی وزارت کے سکریٹری جناب اندیور پانڈے اور وزارت آیوش کے سکریٹری وید راجیش کوٹیچا بھی اس موقع پر موجود تھے۔ مہینے بھر چلنے والی تقریبات کے دوران اے آئی آئی اے کے ذریعہ مختلف سرگرمیاں انجام دی جائیں گی مثلاً بیداری پھیلانے کے لئے لیکچر، کوئز کمپٹیشن، مضمون نگاری کے مقابلے، گیسٹ لیکچر اور اس موضوع پر ورکشاپس کا انعقاد کیا جارہا ہے۔
شجر کاری کی مہم اور مریضوں اور ہیلتھ کیئر ورکرز کے لئے صحت اور تغذیاتی فائدوں کے اعتبار سے کار آمد پودے مثلاً شتاوری، اشو گندھا، موسلی اوریشٹی مدھو تقسیم کئے جائیں گے۔ عوام کے لئے تغذیاتی اہمیت والے چنندہ پودوں کا معلوماتی بروشر بھی مہیا کرایا جائے گا۔تقریب کے دوران مختلف ریاستوں کی نمائندگی کرنے والی آیورویدک قدیم تغذیئے والی مختلف غذائی اشیا مثلاً ستو ڈرنگ، تل کے لڈو، جھنگورے کی کھیر، نائجر سیڈ لڈو، املاکی پناکا وغیرہ کی بھی نمائش کی گئی۔
۔۔۔۔۔۔۔۔۔۔۔
ش ح۔ا گ۔ن ا۔

U-8535
(Visitor Counter : 157
وزارت خزانہ
نیلامی برائے فروخت  ‘ 5.74فیصد جی ایس2026  جی او آئی فلوٹنگ ریٹ بانڈ 2034، اور6.67 فیصد جی ایس 2035،6.99 فیصد جی ایس 2051،
حکومت ہند  نے یکساں قیمت کے طریقہ کار کا استعمال کرتے ہوئے  قیمت پر مبنی نیلامی کے ذریعے 9,000 کروڑ روپے  کی مشتہر شدہ رقم کے لیے” 5.74 فیصد سرکاری تمسکات ، 2026’’ ۔  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 4,000 کروڑ روپے کی نوٹیفائیڈ رقم کے لیے ‘‘ جی او آئی فلوٹنگ ریٹ بانڈز، 2034’’؛  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 10,000 کروڑ روپے کی مشتہر شدہ رقم کے لیے ‘‘ 6.67فیصد گورنمنٹ سیکیورٹی 2035’’ اور  9,000 کروڑ روپے کی نوٹیفائیڈ رقم کے لیے قیمت پر مبنی نیلامی کے ذریعے مختلف النوع قیمت کا طریقہ استعمال کرتے ہوئے 6.99فیصد گورنمنٹ سیکیورٹی 2051 کی فروخت  کا اعلان کیا ہے۔ بھارتی حکومت کے پاس مذکورہ بالا ہر سیکیورٹی کے بالمقابل 2,000 کروڑ روپے تک کی اضافی رکنیت برقرار رکھنے کا اختیار ہوگا۔ یہ نیلامی ریزرو بینک آف انڈیا، ممبئی آفس، فورٹ، ممبئی کے ذریعہ جمعہ یعنی 22 اپریل 2022 جمعہ کو کی جائے گی۔
تمسکات کی فروخت کی مشتہر شدہ رقم کا 5فیصد تک اہل افراد اور اداروں کو سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 22 اپریل 2022 کو ریزرو بینک آف انڈیا کور بینکنگ سلوشن  سسٹم پر الیکٹرانک فارمیٹ میں جمع کرائی جانی چاہئیں۔ غیر مسابقتی بولیاں صبح 10.30 بجے اور صبح 11.00 بجے کے درمیان جمع کرائی جائیں اور اور مسابقتی بولیاں صبح 10.30 بجے اور صبح 11.30 بجے کے درمیان جمع کرائی جائیں۔
نیلامی کے نتائج کا اعلان 22 اپریل 2022  کو کیا جائے گا اور کامیاب بولی دہندگان کے ذریعہ ادائیگی 25 اپریل 2022  کو ہوگی۔
یہ تمسکات ، وقتا فوقتا کی جانے والی ترمیم کے لحاظ سے ،ریزرو بینک آف انڈیا کے ذریعہ جاری کردہ سرکلر نمبر۔ آر بی آئی /2018-19/25 مورخہ 24 جولائی 2018 کے مطابق مرکزی حکومت کے تمسکات میں جب جاری کیا گیا لین دین کے متعلق رہنما خطوط کے مطابق جب جاری کیا گیا کاروبار کے اہل ہوں گے۔
کوئلے کی وزارت
دانوے راؤ صاحب داداراؤ نے کانکنی کی وزارت میں وزیر مملکت اور کوئلے کی وزارت میں وزیر مملکت حیثیت سے چارج سنبھالا
نئی دہلی، 08 ؍جولائی : جناب دانوے راؤ صاحب داداراؤ نے آج یہاں کوئلے کی وزارت اور کانکنی کی وزارت میں وزیر مملکت کی حیثیت سے چارج سنبھالا۔ کوئلہ اور کانکنی کے علاوہ انہیں ریلوے کی وزارت میں وزیر مملکت کا قلمدان بھی سونپا گیا ہے۔ مرکزی وزیر جناب پرہلاد جوشی نے جناب دانوے راؤ صاحب داداراؤ کو آج نئی ذمہ داری سنبھالنے پر اپنی نیک خواہشات پیش کی ہیں۔
کوئلہ کے سکریٹری جناب انل کمار جین ، اور کانکنی کے سکریٹری جناب الوک ٹنڈن اور دونوں وزارتوں کے سینئر افسران بھی اس موقع پر موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ح ا۔ ق ر
U-6327
(Visitor Counter : 111
وزارت خزانہ
محترمہ نرملا سیتارمن نے خزانے اور کارپوریٹ اُمور کے مرکزی وزیر کی حیثیت سے عہدہ سنبھالا
نئی دہلی۔31؍ مئی۔محترمہ نرملا سیتارمن نے آج یہاں خزانے اور کارپوریٹ اُمور کے مرکزی وزیر کی حیثیت سے عہدہ سنبھال لیا ہے۔ نارتھ بلاک کے دفتر میں خزانے اور کارپوریٹ اُمور کے نامزد وزیر مملکت جناب انوراگ سنگھ ٹھاکر ، خزانے کے سکریٹری جناب سبھاش چندر گرگ اور وزارت کے دیگر سکریٹریوں نے ان کا استقبال کیا۔ محترمہ سیتارمن پہلی خاتون ہیں جنہیں خزانے اور کارپوریٹ اُمور کے کُل وقتی مرکزی وزیر کی حیثیت سے مقرر کیا گیا ہے۔
چارج سنبھالنے کے بعد خزانے اور کارپوریٹ اُمور کی مرکزی وزیر کو خزانے اور کاپوریٹ اُمور کی وزارت کے مختلف محکموں کے سکریٹریوں نے اہم اقدامات اور پالیسی معاملات سے مطلع کیا اور دیگر معاملات کے علاوہ بھارتی معیشت سے متعلق موجودہ معاملات اور آنے والے چیلنجوں کے بارے میں تفصیلات فراہم کیں۔
مختصر خاکہ
محترمہ نرملا سیتارمن 2017 سے مرکزی وزیر دفاع کے عہدے پر کام کررہی تھیں۔ وہ کرناٹک سے راجیہ سبھا کی موجودہ رکن پارلیمنٹ ہیں۔ 2014 میں انہیں آندھرا پردیش سے رکن پارلیمنٹ منتخب کیا گیا تھا ، انہوں نے خزانے اور کارپوریٹ اُمور کی وزارت میں وزیر مملکت کی حیثیت سے بھی کام کیا ہے، بعد میں کامرس اور صنعت کی وزیر مملکت  رہی ہیں۔
وزیر دفاع کے طور پر محترمہ سیتارمن نے دفاعی سیکٹر کیلئے خریداری سے متعلق فیصلہ سازی کے عمل کو تیز تر کیا ہے۔ انہوں نے ملک کو درپیش سیکورٹی سے متعلق مختلف چیلنجوں سے مؤثر طور پر نمٹنے کیلئے ایک ایکشن پلان مرتب کرنے کی خاطر دفاعی پلاننگ کمیٹی قائم کی۔
محترمہ سیتارمن 2008 میں بھارتیہ جنتا پارٹی میں شامل ہوئی تھیں اور 2010 سے پارٹی کی قومی ترجمان کے طور پر کام کرتی رہی ہیں۔
محترمہ سیتارمن 18 اگست 1959 کو تملناڈو کے مدورئی میں پیدا ہوئیں، انہوں نے اپنا گریجویشن تروچراپلّی کے سیتالکشمی راماسامی کالج سے مکمل کیا اور ایم اے  کی ڈگری جواہر لال نہرو یونیورسٹی نئی دہلی سے حاصل کی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن ۔و ۔ ع ن
U-2250
(Visitor Counter : 65
کیمیکلز اور فرٹیلائزر کی وزارت
فارما سیو ٹیکلز کے محکمے نے ادویات سازی کے شعبے میں گھریلو صلاحیت سازی کے لئے معقول ماحول تیار کرنے کے مقصد سے کئی اقدامات کئے ہیں:جناب گوڑا
حکومت نے ملک بھر میں تین بلک ڈرگ پارک اور چار میڈیکل ڈیوائس پارک تیار کرنے کے لئے اسکیمیں شروع کی ہیں
بلک ڈرگ اور میڈیکل ڈیوائس پارکوں سے مجموعی طور پر 77900 کروڑ روپے کی سرمایہ کاری کے راغب ہونے کی توقع ہے،اس سے تقریباً2 لاکھ 55 ہزار روزگار پیدا ہوسکتے ہیں: جناب گوڑا
کیمکلز اور فرٹیلائز کے مرکزی وزیر جناب ڈی وی سدا نند گوڑا نے کہا ہے کہ ان کے فارما سیو ٹیکلز کے محکمے نےادویات سازی کے شعبے میں گھریلو صلاحیت سازی کے لئے معقول ماحول تیار کرنے کے مقصد سے کئی اقدامات کئے ہیں۔انہوں نے کہا کہ وزیراعظم جناب نریندر مودی نے کہا کہ ہندوستان کی فارما صنعت نہ صرف ہندوستان کے لئے بلکہ پوری دنیا کے لئے ایک اثاثہ ہے۔ اس نے خصوصی طور پر ترقی پذیر ممالک کے لئے ادویات کی لاگت کم کرنے میں اہم رول ادا کیا ہے۔
آتم نربھر بھارت کے لئے میڈ ٹیک کاراستہ تیار کرنے کے لئے سی آئی آئی کی 12 ویں میڈ ٹیک عالمی سربراہ کانفرنس کے افتتاحی اجلاس سے خطاب کرتے ہوئے جناب گوڑا نے کہا کہ ادویات کے معاملے ملک کو مضبوط بنانے کے لئے حکومت ادویات کے شعبے میں آتم نربھرتا کے لئے عہد بند ہے۔ حکومت نے ملک بھر میں تین بلک ڈرگ پارک اور چار میڈیکل ڈیوائس پارک تیار کرنے کے لئے اسکیمیں شروع کی ہیں پارکوں میں عام بنیادی ڈھانچہ سہولتیں تیار کرنے کے لئے مرکزی مدد میں اضافہ کرنے کے علاوہ مرکزی حکومت ان پارکوں میں بلک ڈرگ اور میڈیکل آلات تیار کرنے کے لئے پروڈکشن سے منسلک تحریک بھی دے گی۔
وزیر موصوف نے کہا کہ حکومت مالی سال 2021-22 سے پانچ سال کی مدت یعنی 2025-26 تک 3420 کروڑ روپے کی مجموعی لاگت کے ساتھ اضافہ کرنے والی فروخت پر پانچ فیصد کی شرح سے محرک فراہم کرائے گی۔ فارما سیو ٹیکلز محکمے نے 27 جولائی 2020 کو اس اسکیم کے لئے یونٹوں کے انتخاب کے لئے اندازہ قدر کے معیار جاری کردیئے ہیں۔ درخواستیں داخل کرانے کے لئے 120 دن کا وقت دیا گیا ہے۔ انہوں نے کہا کہ کمپنیوں نے لئے اس اسکیم سے فائدہ اٹھانے کا یہ صحیح وقت ہے۔
پروڈکشن کو تحریک دینے اور عام بنیادی ڈھانچہ تیار کرنے کی دو رخی حکمت عملی سے پروڈکشن کی لاگت میں کمی آجائے گی۔ اس سے گھریلو کمپنیاں بیرونی ممالک میں کمپنیوں کے مسابقت کرسکے گی اور اس سے انہیں کاروبار کے لئے برابر کے مواقع حاصل ہوں گے۔ جناب نریندر مودی کی قیادت میں حکومت کی صحیح پالیسیوں کی وجہ سے دو تین سال کی مدت میں ادویات سازی کاشعبہ نہ صرف گھریلو ضرورتوں کو پورا کرنے میں بلکہ کم لاگت اور اعلی معیار والی ادویات اور طبی آلات کی عالمی مانگ کو پورا کرنے میں بھی آتم نربھر ہوجائے گا۔
جناب گوڑا نے بتایا کہ بلک ڈرگ اور میڈیکل ڈیوائس پارک تیار کئے جانے کی اسکیم سے تقریباً77900 کروڑ روپے مجموعی سرمایہ کاری کے راغب ہونے کی توقع ہے اور اس سے تقریباً 2 لاکھ 55 ہزار روزگار پیدا ہوسکتے ہیں۔ انہوں نے کہا‘‘ محض طبی آلات کے شعبے میں بھی40 ہزار کروڑ روپے کی سرمایہ کاری ہوسکتی ہے جس سے روزگار کے ایک لاکھ چالیس ہزار مواقع پیدا ہوسکتے ہیں۔
وزیراعظم کا دفتر
روسی وفاق کی سیکورٹی کونسل کے سکریٹری جناب نکولائی پاتروشیف نے وزیر اعظم جناب نریندر مودی سے ملاقات کی
روسی وفاق کی سیکورٹی کونسل کے سکریٹری، ہز ایکسی لینسی جناب نکولائی پاتروشیف نے آج صبح میں وزیر اعظم جناب نریندر مودی سے ملاقات کی۔
سکریٹری پاتروشیف نے آج صبح میں قومی سلامتی کے مشیر اور وزیر خارجہ کے ساتھ ہوئی نتیجہ خیز بات چیت سے وزیر اعظم کو مطلع کیا اور ہندوستان کے ساتھ ’خصوصی اور اسٹریٹجک پارٹنرشپ‘ کو مزید گہرا کرنے کے بارے میں روس کے مضبوط عزم کا اظہار کیا۔
وزیر اعظم نے ایک ایسے وقت میں سکریٹری پاتروشیف کی قیادت میں روسی وفد کے دورہ کی تعریف کی جب اس خطہ میں بڑی تبدیلیاں رونما ہو رہی ہیں۔
انہوں نے سکریٹری پاتروشیف سے کہا کہ وہ صدر پوتن تک ان کا شکریہ پہنچا دیں جو ہند-روس پارٹنرشپ کی جانب مسلسل توجہ دے رہے ہیں۔ انہوں نے یہ بھی کہا کہ وہ دو طرفہ اجلاس کے لیے، مستقبل قریب میں بھارت میں صدر پوتن کا استقبال کرنے کا انتظار کر رہے ہیں۔
وزیراعظم کا دفتر
وزیراعظم نے رکشا بندھن کے موقع پر ملک کے عوام کو مبارکباد پیش کی
نئی دہلی، 3 اگست 2020، وزیراعظم جناب نریندر مودی نے رکشا بندھن کے مبارک موقع پر ملک کے عوام کو مبارکباد پیش کی ہے۔
ایک ٹوئٹ میں وزیراعظم نے کہا،
‘‘رکشا بندھن کے مبارک موقع پر تمام اہل وطن کو بہت بہت نیک خواہشات’’۔
۔۔۔۔۔۔۔۔۔۔۔
م ن۔ ا گ۔ن ا۔
U-4306
(